Hvornår kan baby sove på eget værelse?
Det afhænger helt af, hvad der passer jer. Hvis din baby stadig bliver ammet om natten, kan der være noget praktisk i, at I sover i samme værelse. Det gør det i hvert fald lidt lettere.

På et senere tidspunkt kan I nå til et punkt, hvor det giver god mening, at barnet får sit eget værelse. Det kan for eksempel være en løsning, hvis I begynder at forstyrre hinandens nattesøvn. I kan lade dørene stå helt åben, så I stadig kan fornemme hinanden lidt.

Har I et større værelse, kan I også starte med at flytte tremmesengen og baby længere væk fra jer forældres seng.

